stanford-oval/wikipedia huggingface dataset:
טיפול בהפרעת קשב
טיפול תרופתי > תרופות ממריצות/מעוררות > התאמת המינון וסוג התרופה

הרטלין אומנם יעיל ברוב המקרים, אך לא בכולם. בנוסף, הוא משפיע בצורה שונה על רמות שונות של הפרעת קשב עקב הספקטרום הרחב שלה. למינונים שונים של ריטלין יכולה להיות השפעה שונה. בעוד שמינון נמוך מידי לא יהיה אפקטיבי, מינון גבוה מידי עלול להגביר את הפעילות באופן מופרז ובכך לפגוע בתפקוד הקוגניטיבי. בנוסף, ישנם הבדלים בין אישיים בין המינון אשר יוביל לתגובה אופטימלית עבור כל אדם. כתוצאה מכך, כדי להימנע מתופעות לוואי ולשמר את היעילות המקסימלית של התרופה יש להתאים את המינון בזהירות עבור כל אדם באופן אישי.
בניגוד לתרופות אחרות, המינון של תרופות ממריצות אינו תלוי במשקל. על כן אין להתאים את מינון התרופה לאדם על סמך משקלו, אלא על סמך התגובה לתרופה.
משום שקיימת שונות ביחס כמות-תגובה בין אנשים שונים, על הרופא להתחיל במינון נמוך ולהעלות אותו בהדרגה תוך שמירה על תופעות לוואי מזעריות ככל הניתן.
חשוב לזכור שהמינון הנמוך ביותר בו נראית הפחתה בתסמינים אינו בהכרח המינון הטוב ביותר לשיפור התפקוד.
עם זאת, בעוד שהמינון המיטבי יכול להוביל לירידה משמעותית בסימפטומים, הוא לא בהכרח יעלים אותם לגמרי. כלומר, אף על פי שהטיפול התרופתי יכול לסייע רבות לתפקוד, לא תמיד הוא יצליח לסגור את הפער בהשוואה לנורמה של בני הגיל.
הניסיונות לאתר את המינון האידיאלי עבור תרופה מסוימת לא תמיד עולים יפה. עם זאת, ישנם מקרים בהם שימוש בתרופה בעלת פורמולה שונה יכולה להוביל להשפעה הרצויה. בהתאם לכך, נמצא שאנשים שלא הגיבו לתרופה ממריצה אחת כן מגיבים באופן חיובי לתרופה ממריצה אחרת. לכן, במקרים בהם לשימוש בתרופה מסוימת אין השפעות חיוביות או שתופעות הלוואי בלתי נסבלות יש לנסות תרופות אחרות.
משום שלא נמצאו יתרונות בולטים של פורמולות מתילפנידאט מסוימות על פני אחרות, יש להתחשב בהבדלים הדקים שבין התרופות השונות המתבססות על חומר זה כדי להגיע להתאמה מיטבית עבור צרכיו של כל אדם.
לאחר שאותר המינון המיטבי יש להתמיד במעקב רפואי כדי לוודא שהוא מתאים לצרכים המשתנים של האדם לאורך חייו. במסגרת זו יש לשקול בכל שלב האם יש צורך להעלות או להוריד את המינון שנקבע קודם לכן.
בגיל הרך יש רגישות גבוהה יותר לטיפול התרופתי וגם יותר תופעות לוואי, שחלקן נעלמות עם הגיל. לכן יש לשקול מחדש את הטיפול התרופתי עם התבגרות הילד בהתאם למצב ובהתייעצות עם רופא.
באופן כללי, מתבגרים אשר קיבלו טיפול תרופתי מגילאי הילדות נוטים להשתמש במינונים קטנים יותר או אף להפסיק את השימוש בתרופה.
יש ליצור קשר מיידי עם הרופא במקרים בהם יש בעיות במינון, תופעות לוואי או ספקות פתאומיים בנוגע לכדאיות של הטיפול התרופתי.
חוסר תגובה עקבי לטיפול בתרופות ממריצות צריך לעורר את חשדו של הרופא לאפשרות של אי היענות תרופתית, אבחנה בלתי מדויקת או קיומה של תחלואה נלווית שטרם אותרה.
אחד מהגורמים המרכזיים בבחירת התרופה הוא משך ההשפעה שלה. תרופות בעלות מנגנון של שחרור מושהה יכולות לשמר את ההשפעה של החומר הפעיל גם לאחר יום הלימודים או העבודה. השחרור המושהה פותר מן הצורך ליטול מנה נוספת בתום ההשפעה של התרופה הרגילה ללא ההשהיה, כך שבמקרים רבים נטילה חד פעמית של התרופה מספיקה ליום שלם. דבר זה הופך את הטיפול התרופתי לתהליך פרטי יותר, משום שאפשר לקחת אותה בבית ואין צורך לחדש במהלך יום הלימודים או העבודה, שבו האדם לרוב נמצא בנוכחותם של אנשים אחרים. כך ניתן להימנע מתגובות סטיגמתיות של הסביבה ולהעלות את מידת ההתמדה והעקביות בטיפול.
טיפול תרופתי > תרופות ממריצות/מעוררות > אופן הפעולה - מנגנונים פיזיולוגיים ועצביים

מתילפנידאט (החומר הפעיל בריטלין) משפר את יכולת דיכוי התגובה אצל אנשים עם הפרעת קשב.
חומר זה משמש כאגוניסט התומך בפעולת המוליך העצבי דופמין בתהליך ההעברה הסינפטית. תהליך זה מאפשר את התקשורת התקינה של תאי עצב במערכת העצבים. המתילפנידאט מגביר את השפעתו של הדופמין בכך שהוא מעכב את הספיגה החוזרת שלו מהסינפסה ובכך מאפשר לו להשפיע על תא המטרה במשך זמן רב יותר.
טיפול תרופתי > תרופות לא מעוררות

פרט למעוררים כמו ריטלין יש גם תרופות אחרות, אך לרוב הן פחות יעילות ובעלות תופעות לוואי.
לדוגמה - תרופות נוגדות דיכאון ממשפחת NRI כמו וולבוטרין (Wellbutrin, Bupropion); או ממשפחת ה-SNRIs כגון אפקסור (Effexor, Venlafaxine), סטרטרה (Strattera), או אדרונקס (Edronax, Reboxetine), או טריציקלים עם פעילות חזקה על נוראדרנלין כגון דפרקסן (desipramineׂׂ).
טיפול תרופתי > דילמות בנושא הטיפול התרופתי בתקופת ההריון וההנקה

למרות הזהירות והדאגה הכללית שניכרת בקרב רופאים ונשים עבור שימוש בתרופות כלשהן בתקופת ההריון וההנקה, כמעט שאין מידע אודות ההשפעה של הטיפול התרופתי בהפרעת קשב על העובר והילוד. באופן תאורטי מתילפנידאט יכול לעבור דרך השליה, אך ההשפעה שלו על המוח המתפתח של העובר אינה ידועה.
בעקבות היעדר ראיות מספקות, לא ניתן לקבוע האם יש או אין סיכון לעובר בעקבות הטיפול התרופתי של האם במהלך ההריון.
אף על פי שלמתן טיפול תרופתי להפרעת קשב בזמן הריון והנקה עלולות להיות השלכות שליליות על התינוק, הפסקת הטיפול עלולה אף היא לפגוע הן בתינוק והן באימו.
עבור המקרים בהם הוחלט להמשיך את הטיפול התרופתי, יש להתמודד עם אתגר נוסף של התאמת המינון וסוג התרופה.
השינויים הפיזיולוגיים במהלך ההריון מובילים לשינויים ביעילות ובריכוז של התרופה.
עם זאת, כמעט ולא קיימים קווים מנחים להתאמת הטיפול התרופתי עבור מקרים אלו.
תזונה וטיפולים אלטרנטיביים

קיימים טיפולים אלטרנטיביים המיועדים לאנשים עם הפרעת קשב, למשל: עיסוי ומגע, פרחי באך, הומאופתיה, צמחי מרפא, דיקור סיני, שיאצו, יוגה ועוד.
ישנם גם תוספי תזונה כמו אומגה 3 אשר יכולים לתמוך בתפקודי קשב.
בעשורים האחרונים נעשים ניסיונות לחקור את יעילותם של טיפולים אלו, אך המחקר לא תמיד שיטתי ומדעי, ועד היום לא נמצא ביסוס מדעי מספק ליעילות טיפולים אלו. ההמלצה הרווחת כיום של הרפואה המערבית למעוניינים בטיפולים אלטרנטיביים, היא לשלב אותם עם טיפולים קונבנציונליים.
בנוסף, לא נמצא קשר ישיר בין תזונה להפרעת קשב, כך שבמדינות מפותחות שאין בהן חסך תזונתי משמעותי, אין משמעות מיוחדת לדיאטה הספציפית של הילד בהקשר זה. כמו כן, למרות הניסיונות שנעשו למציאת טיפול תזונתי להפרעת קשב, לא הוכח כל קשר בין תזונה זו או אחרת לשיפור אפשרי בהפרעה.
התנגדות לטיפול וההשלכות של מניעתו

למרות החשיבות הרבה למתן מענה מתאים ומוקדם לאנשים עם הפרעת קשב, ישנה הטפה להזנחת טיפול בהפרעה מצד ארגונים לא מקצועיים, בהם הסיינטולוגיה ואנשים המתנגדים לשימוש בתרופות המסייעות לסובלים מההפרעה.
ההתנגדות הציבורית לריטלין נובעת מהמיתוס השגוי לפיו הוא גורם להתמכרות ופוגע בתהליך הגדילה של ילדים. שני נושאים אלו נבדקו מחקרית. נמצא שלמרות דיכוי התיאבון הריטלין אינו גורם להפרעה בגדילה לאורך זמן. כמו כן, המינונים המקובלים לשימוש בריטלין אינם גורמים להתמכרות.
הקשר בין הפרעת קשב להתמכרות לסמים ולאלכוהול, מוסבר בין היתר על ידי הנטייה לשימוש בחומרים ממריצים או בתרופות הרגעה לטיפול תרופתי עצמי בגיל ההתבגרות. נטייה זו גוברת עם הזמינות של אותם חומרים ובמיוחד בהיעדר טיפול.
למעשה, ילדים עם הפרעת קשב שטופלו בהצלחה בתרופות מעוררות מתמכרים פחות מאלו שלא טופלו, ושיעור ההתמכרות אצלם דומה לזה של האוכלוסייה הכללית.
אף על פי שאנשים עם הפרעת קשב אינם מועדים בהכרח לפורענות, קיימים סיכונים רבים העלולים להתממש בהיעדר טיפול מתאים.
כאשר ילד סובל מהפרעת קשב ולא ניתן לו טיפול הולם בגיל צעיר, התוצאות עלולות להיות אקוטיות עבורו, עבור משפחתו ועבור החברה. הזנחת הטיפול בהפרעה עשויה להוביל לבעיות פסיכולוגיות.
במקרים אלו, בדומה לבעיות רגשיות אחרות, יש המשתמשים בסמים כדרך לטיפול תרופתי עצמי (אצל חלק מהמתבגרים עם הפרעת קשב יש שימוש עצמי בממריצים כמו קפה וקוקה-קולה במקום מתילפנידאט).
הפרעת קשב עלולה גם ליצור קשיים לימודיים, העלאת הסיכון לנשירה ממערכת החינוך ולעיסוק בפעילות עבריינית,
כמו גם קשיים בעבודה, קשיים חברתיים, תסכול ועוד.
בנוסף, הדחק שהפרעת קשב מייצרת ומעמיסה על מנגנוני התפקוד וההסתגלות השונים של האדם, גורם לירידה בעמידות הגופנית והנפשית שלו, כך שגדלה הסבירות לפריצת מחלות למיניהן.
משום שבמקרים רבים נראה חוסר תגובה או התמדה בטיפולים הקיימים, העשרת מבחר הטיפולים התרופתיים וההתנהגותיים הקיים באפשרויות בטוחות ויעילות יסייע רבות להתמודדות עם המצב הכרוני של הפרעת קשב.
ראו גם

כדור לחץ
ספינר
קוביית פידג'ט
מיון אפרוחים

אפרוחים במהלך מיון
מיון אפרוחים מהווה פרקטיקה שגורה בתעשיית הביצים המתבצעת במדגרה לאחר בקיעת הביצים. במהלך המיון מופרדים אפרוחים זכרים (אשר אינם יכולים להטיל ביצים) וכן אפרוחות הסובלות מפגמים, ומושמדים.
המיון מתבצע על ידי עובדים הבוחנים את מינו של האפרוח. ההבחנה מתבצעת באמצעות השוואת 2 שורות של נוצות באחת מהכנפיים, כאשר אורך הנוצות אצל הנקבות אינו זהה וכך ניתן להבדילן מהזכרים.
בחקלאות המודרנית מגדלים זנים שונים של תרנגול הבית ששונו גנטית כדי להתאימם להטלת ביצים (וזנים אחרים ששונו גנטית - לבשר עוף). בלולי הטלה אין למגדלים צורך באפרוחים זכרים שכן אינם יכולים להטיל. גידולם לבשר אינו משתלם מבחינה כלכלית מכיוון שקצב גדילתם איטי וגודל החזה שלהם קטן יחסית למקובל בזנים המיועדים לבשר עוף (באפרוחים המיועדים לגידול לבשר, מופרדים ומושמדים באופן דומה האפרוחים הסובלים ממומים או פגמים). ארגונים לזכויות בעלי-חיים ורווחת בעלי חיים מבקרים את שיטות הריגת האפרוחים הלא רצויים (בחשמול, גריסה, חנק או מעיכה) ואת הרג האפרוחים בכללו.
בדצמבר 2013 נערך דיון בוועדת החינוך של הכנסת על הצורך בהסדרה חוקית לנושא. ב-7 בינואר 2014 התפרסם תחקיר כלבוטק על השמדת אפרוחים.
נכון להיום (2017), המינוח השיווקי "ביצי חופש" נוגע לתנאי הגידול של האפרוחות הנבחרות, אך אינו טוען להימנעות מהליך הברירה וההשמדה של אפרוחים ממין זכר וכו' המתואר לעיל.
ראו גם

מגרסת אפרוחים
הערות שוליים

↑  עופר וולפסון, דיון בהמתת אפרוחים: גריסה, מעיכה או חשמול, באתר News1 מחלקה ראשונה, 23 בדצמבר 2013
↑  התחקיר ביוטיוב
↑  דליה מזורי, תחקיר כלבוטק חושף: כיצד מומתים 10 מיליון אפרוחים, באתר nrg‏, 7 בינואר 2014
מוטי פרי

| --- | --- |

 לידה:  2 באוקטובר 1949 (בן 75) יד מרדכי, ישראל 
 ענף מדעי:  כלכלה, תורת המשחקים 
 מקום מגורים:  ישראל ישראל
 מקום לימודים:  תואר ראשון בכלכלה - אוניברסיטת בר-אילן  תואר שני בכלכלה - האוניברסיטה העברית בירושלים  דוקטור בכלכלה - אוניברסיטת פרינסטון
 מוסדות:  אוניברסיטת ווריק האוניברסיטה העברית בירושלים
 פרסים והוקרה:  עמית החברה האקונומטרית (1999) 
 בת זוג:  תמי פרי
 
מוטי פרי (נולד ב-2 באוקטובר 1949) הוא פרופסור לכלכלה באוניברסיטת ווריק, אנגליה ופרופסור אמריטוס לכלכלה באוניברסיטה העברית בירושלים. תחומי המחקר שלו הם תורת המשחקים ומכרזים. היה בין המקימים של תנועת שלום עכשיו.
ביוגרפיה

מוטי פרי נולד בקיבוץ יד מרדכי, גדל ולמד בקיבוץ עד גיוסו לצה"ל בשנת 1967. בצה"ל שירת כטייס מסוקים והשתחחר לאחר שירות קבע ב-1974. בעל תואר ראשון בכלכלה מאוניברסיטת בר-אילן, תואר שני בכלכלה מהאוניברסיטה העברית בירושלים ותואר דוקטור בכלכלה מאוניברסיטת פרינסטון. ב-1984 חזר לישראל והתמנה למרצה באוניברסיטה העברית.
בשנים 2005–2008 היה פרי עורך חבר בכתבי העת Games and Economics Behavior ו-Journal of Economic Theory.משנת 2000 הוא חבר בחברה האקונומטרית, ומשנת 2008 חבר מועצה בחברה לתורת המשחקים.
מוטי פרי הוא היועץ לרשות החברות הממשלתיות כאשר בשנת 2005 יצא המכרז להפרטת בזק אשר בו בפעם הראשונה נועצה המדינה במומחה לתורת המשחקים לצורך קיום מכרז ממשלתי.
פעילות פוליטית

לאחר ביקורו של אנואר סאדאת בישראל בשנת 1978 נמנה פרי על הקבוצה המרכזית בירושלים, שהקימה את 'שלום עכשיו', תנועה הפועלת להעלאת התמיכה הציבורית בתהליך השלום, עליה נמנו צלי רשף, דדי צוקר, עמרי פדן ויולי תמיר, יחד עם פעילים בקיבוץ הארצי ובתל אביב וחיפה. פרי היה גם אחד מיוזמי מכתב הקצינים (1978) של 348 קציני מילואים בצה"ל בקריאה לראש ממשלת ישראל מנחם בגין ובו קריאה לחתור לשלום עם מצרים ולהעדיף את השגת השלום על פני רעיון ארץ ישראל השלמה. לאורך כל השנים התנגד פרי להתיישבות הישראלית בגדה המערבית, שלדעתו היא בלתי מוסרית ומהווה מכשול בפני אפשרות השלום עם הפלסטינים. מוטי פרי היה גם בין טייסי המילואים של חיל האוויר שגרמו למחלוקת ערב ראש השנה (2003) עם הצהרתם כי הם יסרבו להשתתף ב"הרג ממוקד ". מכתב הטייסים, שנשלח למפקד חיל האוויר, יצר מודעות תקשורתית רבה בישראל ובעולם. בשנת 2005 פרי היה גם ממארגני מכתב גלוי של אנשי סגל באוניברסיטאות בישראל, שתמך בסטודנטים המסרבים לשרת כחיילים בשטחים הכבושים. משנת 2011 הוא מכהן כחבר דירקטוריון בצלם וכן חבר בוועד המנהל של הקרן החדשה לישראל. מוטי פרי חבר ב-555 פטריוטים.
פרסים והישגים

1999 – Charter Member of the Game Theory Society
2000 – Fellow of the Econometric Society
2008 – Council Member of the Game Theory Society
2014 - Economic Theory Fellow (The Society for the Advancement of Economic Theory)
2016 - Fellow of the Game Theory Society.
הערות שוליים

1 2 3  חיים ברעם, שעה לא קלה על כלכלה, כל העיר, 8 בדצמבר 1989
↑  הדר חורש, עושה המשחקים, באתר הארץ, 29 במאי 2005
↑  גיא הדס, ‏שחקן חיזוק מול המתמודדים על רכישת בזק: פרופ' מוטי פרי, באתר גלובס, 7 באפריל 2005
↑  צלי רשף, שלום עכשיו: ממכתב הקצינים ועד שלום עכשיו, ירושלים: כתר, 1996, עמ' 18-20
↑  טייסי חיל האוויר במיל': לא נתקוף בשטחים, באתר ynet, 24 בספטמבר 2003
↑  מקורות, נאום שר הביטחון בנושא מכתב הטייסים הסרבנים, באתר News1 מחלקה ראשונה, 29 בספטמבר 2003
↑  Greg Myre, 27 Israeli Reserve Pilots Say They Refuse to Bomb Civilians, The New-York Times, September 25, 2003
↑  Chris McGreal, 'We're air force pilots, not mafia. We don't take revenge', The Guardian, ‏3 בדצמבר 2003
↑  עמרי מניב, דיקן האוניברסיטה בי-ם - חבר הנהלת "בצלם", באתר nrg‏, 26 ביולי 2012
↑  האנשים שלנו, באתר הקרן החדשה לישראל (NIF)
| --- | --- |
בקרת זהויות :  NLI: 987007299468205171  GND: 170045765  ISNI: 0000 0000 7459 544X  LCCN: n85251157  NTA: 141575220  VIAF: 105620347   WorldCat (עם VIAF): 105620347
מסקלין

| --- | --- |

 
 שם IUPAC
 ‎3,4,5-trimethoxy-phenethylamine or 2-(3,4,5-trimethoxyphenyl) ethanamine
 נתונים כימיים
 כתיב כימי:  C11H17NO3 
 מסה מולרית:  211.26
 בטיחות
 מעמד חוקי:  חומר אסור על פי האמנה לחומרים פסיכוטרופיים, וכן בפקודת הסמים המסוכנים
 קטגוריית סיכון בהריון:  קטגוריית סיכון C 
 דרכי מתן:  דרך הפה או הווריד
 LD50:  212 מ"ג לק"ג (עכבר)
 מזהים
 מספר CAS:  54-04-6
 PubChem:  4076
 ChemSpider:  3934
 
מסקלין (Mescaline) או 3,4,5-טרימתאוקסיפנתילאמין, אלקלואיד הלוצינוגני (חומר הזייתי) המצוי בעיקר בצמח הקקטוס, וגורם לשיכרון חושים, הזיות חזותיות ושינויים קיצוניים במצב ההכרה.
המסקלין מסונתז (כמסקלין גופרתי) או נסחט מקקטוס הפיוטה (Lophophora williamsii), מהקקטוס Echinopsis pachanoi, או מ-Echinopsis peruviana. החומר מצוי במספר מינים נוספים במשפחת הצבריים. השימוש בסחיטה מפיאוטה בטקסים דתיים אינדיאנים התפרסם מאז יצירת הקשרים הראשונים עם האירופאים, במיוחד בקרב ההויצ'ולס במקסיקו. החומר בודד וזוהה לראשונה ב-1897 על ידי ארתור הפטר הגרמני וסונתז לראשונה ב-1919, אך היה בשימוש על ידי בני אדם למעלה מ-3,000 שנים.
המינון האפקטיבי לאדם הוא 200–400 מיליגרם. מחצית מהחומר מתפרק בגוף לאחר 6 שעות, וזמן ה'מסע' הכללי יכול להיות כמחצית יממה או יותר. החומר אינו ממכר פיזית.
בספרו "דלתות התודעה" (Doors of Perception), תיאר אלדוס האקסלי את מסקנותיו על התודעה בעקבות השימוש במסקלין.
השפעות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כמו פסיכדליים ואתנוגנים דומים, החומר משמש להרחבת מודעות. לרוב חווים המשתמשים בסם הזיות חזותיות ושינויים במצב ההכרה.
השפעות פיזיות שהסם עשוי לגרום כוללות בין היתר: תחושת אופוריה, הרחבת אישונים, השפעות חום וקור, שינויים בלחץ הדם, סחרחורת, הקאה, קצב לב מהיר, שלשול, כאבי ראש, חרדות והפרעות חוזרות לטווח ארוך (HPPD).
סטטוס חוקי

במדינות ותרבויות מסוימות החומר נחשב לקדוש, או לתרופה שאמנית. עם זאת, בארצות הברית הממשלה אסרה את המסקלין ב-1970. ב-1971 נאסר החומר באופן דומה על ידי מדינות נוספות, באמצעות האמנה לחומרים פסיכוטרופיים.
בישראל הוא נאסר על ידי פקודת הסמים המסוכנים.
סטטוס חוקי > איסור בישראל

בישראל האיסור נכנס לחוק כ-3 שנים לאחר ממשלת ארצות הברית.
על פי סעיף 1 לפקודת הסמים המסוכנים [נוסח חדש], התשל"ג - 1973, "סם מסוכן" הוא כל חומר מן המפורטים בתוספת הראשונה. התוספת הראשונה מפרטת כי המסקלין (Mescalinum) נכלל בהגדרה זו. החוק מטיל עונשים כבדים על ייצור, החזקה ושימוש, מסחר ומעבר והדחת קטינים לשימוש בסם מסוכן. העונש המרבי על ייצור, החזקה, שימוש העברה או סחר הוא 20 שנות מאסר, והעונש המרבי על הדחת קטין לשימוש בסם הוא 25 שנות מאסר.
הערות שוליים

↑  מסע הקסם המדעי, מכון ויצמן למדע, הזיות של קקטוסים: נחשפו סודות המסקלין – סם הזיה טבעי בעל פוטנציאל טיפולי, באתר ynet, 18 באוגוסט 2024}
| --- | --- |
בקרת זהויות :  NLI: 987007565657305171  BnF: cb11932486m (data)  LCCN: sh85083910  LNB: 000307546  NKC: ph1060466 
ערך זה הוא קצרמרבנושא כימיה. אתם מוזמנים לתרום לוויקיפדיה ו.
מוזיאון הנגב לאמנות

| --- | --- |
מבנה מוזאון הנגב לאמנות
מבנה מוזאון הנגב לאמנות
 מידע כללי
 סוג:  מוזיאון לאמנות
 כתובת:  רחוב העצמאות 60
 מיקום:  באר שבע
 מדינה:  ישראל
 בעלים:  עיריית באר שבע
 נגישות:  נגיש
 מנהל:  עודד שהם
 אוצר ראשי:  רון ברטוש (אוצר)
 הקמה ובנייה
 תקופת הבנייה:  ?–2004
 תאריך פתיחה רשמי:  2004 
 מידות
 קומות:  2
 
 קואורדינטות:  31°14′30″N 34°47′18″E﻿ / ﻿31.24158611°N 34.78838611°E﻿ / 31.24158611; 34.78838611
 http://www.negev-museum.org.il
  מפת מיקום  מפה דינמית   (למפת באר שבע מוגדלת) מוזיאון הנגב לאמנות(למפת באר שבע רגילה) מוזיאון הנגב לאמנות(למפת צפון הנגב רגילה) מוזיאון הנגב לאמנות(למפת צפון הנגב מוגדלת) מוזיאון הנגב לאמנות  he מוזיאון הנגב לאמנותhe מוזיאון הנגב לאמנותמפת  __ באר שבע [‌למפה דינמית של צפון הנגב‌]מצפון, ממזרח ומערב: __ מועצה אזורית בני שמעון ממזרח: __ עומר, __ תל שבע מדרום: __ שגב שלום, __ מועצה אזורית מרחבים tabBackground:;tabBorder:#aaa;defaultTab:0;   לחצו כדי להקטין חזרה   לחצו להגדלה    העיר העתיקה בבאר שבע (ניתן להקיש על אתרים שונים כדי להגיע לערכים מורחבים המפרטים אודותם) 
 
מוזאון הנגב לאמנות הוא מוזאון לאמנות הממוקם בעיר העתיקה של באר שבע במתחם המוזאונים הכולל שני מוזאונים שונים: מוזיאון הנגב לאמנות, והמוזיאון לתרבות האסלאם ועמי המזרח.
רקע: מתחם המוזאונים

מוזיאון הנגב לאמנות שוכן בעיר העתיקה בבאר שבע, במתחם בו ממוקמים מבנים אשר שמשו כבית המושל והמסגד הגדול, וביניהם רחבת דשא. בית המושל הוא מבנה ששימש את המושל העות'מאני ונבנה בשנת 1906, זאת כחלק מקבוצת מבני שלטון הכוללים את מבנה הסראיה (בית השלטון המרכזי) והמסגד הגדול שבנו העות'מאנים עם הקמת העיר החדשה.
לאחר הקמת המדינה המסגד שימש במשך שנים רבות כמוזיאון בו הוצגו פריטי ארכאולוגיה ואתנוגרפיה והיה בו גם אגף לאמנות חדשה. בשנות ה-80 למאה העשרים הופרדו אגפי המוזאון ונחלקו בין שני הבניינים. בעוד שמוזאון הנגב לאמנות פעל בבית המושל, המזואון הארכאולוגי שפעל המסגד הגדול נסגר בתחילת שנות ה-90 לתקופה ממושכת עד שעבר תום שיקומו בשנת 2013, אז הוגדר מחדש כמוזיאון לתרבות האסלאם ועמי המזרח ונפתח ב-2014.
מבנה המוזיאון

מבנה בית המושל, המשמש כמשכנו של מוזאון הנגב לאמנות, הוא בן שתי קומות. הוא מעוטר בחזיתו באכסדרה בעלת שלוש קשתות מחודדות. חלקו הפנימי אופייני למבנה הקרוי "קונאק": ביתו של מושל או של אישיות חשובה אחרת, שבו נערכים גם מפגשים רשמיים וקבלות פנים.
לאחר מלחמת העולם הראשונה, שימש הבניין כמעון קצין המטה הבריטי. בשנת 1938 הוסב המבנה לבית ספר לבנות הבדואים. במהלך התקופה נוספו למבנה מדרגות פנימיות, מבנה שירותים בקומה התחתונה ושני חדרים בקומה העליונה.
לאחר כיבוש העיר על ידי צה"ל במלחמת העצמאות שימש המבנה את צה"ל. עם היווסדה של העיר באר שבע, בשנת 1950, שימש המבנה כבית העירייה הראשון. בראשית שנות ה-70, הועברו משרדי העירייה ובית המושל שימש לעוד תפקידים עירוניים.
ב-1987 נפתח בית המושל לתצוגת אמנות לאחר שעמד נטוש והרוס בעקבות שרפה במשך מספר שנים ומכאן ואילך שימש כ"ביתן האמנות" של מוזיאון הנגב הישן ששכן במסגד והוקדש ברובו לארכאולוגיה.ב-1987 הוכרז מוזיאון הנגב לאמנות כמוזיאון מוכר במסגרת חוק המוזיאונים.
בשנת 1998, הוכרז המבנה כמבנה בסכנת התמוטטות ונסגר לציבור. בשנים 1999–2003 המבנה עבר שימור ושיפוץ והוא המבנה ההיסטורי הראשון בבאר שבע שעבר שימור על פי התקנות החדשות לשימור מורשת בנויה ויוזמות שימור בעיר העתיקה. מטרת תוכנית השיקום הייתה לשמר ככל האפשר את אופיו המקורי של המבנה תוך ביצוע שינויים בהתאם לחוקי הבנייה המודרניים. המוזאון נפתח מחדש בינואר 2004.
אוסף מוזאון הנגב לאמנות

מוזאון הנגב לאמנות מחזיק אוסף אמנות, ציור, פיסול, עבודות על נייר, בעיקר אמנות ישראלית מודרנית ועכשווית מאז שנות ה-60 של המאה העשרים. האוסף מתרחב בעיקר הודות לתרומות. ב-2019 התקבלה תרומה של עשרות יצירות מאוספו של המשורר מרדכי גלדמן.
הערות שוליים

↑  אלעד בצלאלי ודקלה ליאני, מוזאון הנגב לאומנויות באר שבע, מדריך לאתרי המורשת, עמ' 202
↑  רון פז, ‏באר-שבע: העיר העתיקה במרכז שבוע השימור, באתר גלובס, 20 באוקטובר 2002
↑  אביבה לורי, האוצרות הסודיים של האספנית האנונימית נחשפים, באתר הארץ, 11 במאי 2012
↑   גליה יהב, בתערוכתו החדשה הצלם פבל וולברג עורך מחווה עמוקה ומרגשת למשפחתו, באתר הארץ, 28 בינואר 2016
↑  https://www.israelhayom.co.il/article/580913 סורין הלר, לא עוד תצלום לאינסטגרם,  ישראל היום, 20 באוגוסט 2018
↑  https://www.erev-rav.com/archives/45269 אוסוולדו רומברג, קונליס - אניגמה, ערב רב 5.2.2017
↑   משה גלעד, הטבע נכנס למוזיאון. זה יפה, זה מעניין, אבל זה לא הדבר האמיתי, באתר הארץ, 25 בינואר 2020
↑  נירית אנדרמן, גלריה, חשיפה נשית בקומיקס אוטוביוגרפי, באתר הארץ, 11 באוקטובר 2010
↑  רון ברטוש, מתן בן כנען: כל הסימנים מראים, באר שבע: מוזאון הנגב לאמנות, 2024, עמ' 9
↑  רון ברטוש, חוה מחותן: חמש נשים, מתוך טקסט התערוכה, באר שבע: מוזאון הנגב לאמנות, 2024
↑  רון ברטוש, מיכה אולמן: אשמורת ראשונה, באר שבע: מוזאון הנגב לאמנות, 2024
↑  רון ברטוש, חן שיש: תאווה לעיניים, באר שבע: מוזאון הנגב לאמנות, 2025, עמ' 14
↑  יצהר פורטנוי, מוזיאון הנגב: העבר חבוי בין חומות המסגד, למרחב, 22 באפריל 1960, עמ' 7
↑  מוזיאון הנגב אומץ על ידי "בצלאל", חרות, 5 בינואר 1956, עמ' 4
↑  מחיי התרבות והאמנות בנגב, על המשמר, 2 במרץ 1965, עמ' 2
↑  נילי מנדס, לך לך למדבר, מעריב, 13 בינואר 1989
↑  איתמר לוין, בגץ: המסגד הטורקי בבאר שבע יהיה מוזיאון לאיסלאם, באתר News1 מחלקה ראשונה, 23 ביוני 2011
| --- | --- |
בקרת זהויות :  NLI: 987007265887305171  LCCN: no2008062093  VIAF: 263435354   WorldCat (עם VIAF): 263435354
נוסחת מספר המחלקה של דיריכלה

בתורת המספרים נוסחת מספר המחלקה של דיריכלה היא נוסחה המקשרת בין מספר מחלקה של מספר שלם  d והערך של פונקציית  L של דיריכלה המתאימה לקרקטר דיריכלה ממשי המתאים ל -  d ב -1. את הנוסחה הוכיח דיריכלה בשנת 1839 כחלק מהוכחתו של משפט דיריכלה על ראשוניים בסדרות חשבוניות.
רקע ומוטיבציה

עבור מספר טבעי  m, קרקטר דיריכלה עם מנחה (condactor)  m הוא פונקציה  \chi :\mathbb {N} \to \mathbb {C}  המקיימת:
לכל  n\in \mathbb {N}  מתקיים:  \chi (n+m)=\chi (n)
לכל  n זר ל- m מתקיים:  \chi (n)=0
לכל  n,k\in \mathbb {N}  מתקיים:  \chi (nk)=\chi (n)\chi (k)
\chi (1)=1
עבור קרקטר דיריכלה  \chi , פונקציית  L של דיריכלה מוגדרת כך:
L(s,\chi ):=\sum _{n=1}^{\infty }{\frac {\chi (n)}{n^{s}}}.
קל לראות שטור זה מתכנס (בתנאי) עבור  s=1. דיריכלה הבין שטור זה נושא מידע רב על ההתפלגות של מספרים ראשוניים בסדרות חשבוניות.
קרקטר דיריכלה נקרא ממשי אם כל ערכיו הם מספרים ממשיים.
דיריכלה הוכיח שערך  L(1,\chi ) לא מתאפס עבור קרקטרים שאינם ממשיים. דיריכלה רצה להוכיח שזה נכון גם עבור קרקטר ממשי. לשם כך הוא מיין תחילה את הקרקטרים הממשיים.
עבור כל מספר טבעי  a ומספר ראשוני אי־זוגי  p סימן לז'נדר מוגדר על ידי:
| --- | --- |
  a מתחלק ב־ p ללא שארית.  a זר ל־ p והוא שארית ריבועית מודולו  p.  a זר ל־ p ואינו שארית ריבועית מודולו  p.:  \left({\frac {a}{p}}\right)={\begin{cases}0&:a\equiv 0{\pmod {p}}&\\1&:a\not \equiv 0{\pmod {p}},&a\equiv x^{2}{\pmod {p}}\\-1&:a\not \equiv 0{\pmod {p}},&a\not \equiv x^{2}{\pmod {p}}\end{cases}}
סימן קרונקר הוא הרחבה של סימן לז'נדר שמוגדר באופן הבא:
עבור  p=2 מגדירים:
\left({\frac {a}{2}}\right):={\begin{cases}0&{\mbox{if }}a{\mbox{ is even,}}\\1&{\mbox{if }}a\equiv \pm 1{\pmod {8}},\\-1&{\mbox{if }}a\equiv \pm 3{\pmod {8}}.\end{cases}}
עבור  p=-1 מגדירים:
\left({\frac {a}{-1}}\right):={\begin{cases}-1&{\mbox{if }}a<0,\\1&{\mbox{if }}a\geq 0.\end{cases}}
d שלם (שונה מ - 0) כלשהו מפרקים את  d לגורמים ראשוניים (לאו דווקא שונים)  d=up_{1}\cdots p_{n} כאשר  u=\pm 1 ומגדירים:
\left({\frac {a}{d}}\right):=\left({\frac {a}{u}}\right)\prod _{i=1}^{n}\left({\frac {a}{p_{i}}}\right)
ניתן להראות שכל קרקטר דיריכלה ממשי ניתן לכתוב כ:
 \chi (n)=\left({\frac {d}{n}}\right)
עבוד  d מתאים.
דיריכלה קישר את הערך של פונקציית L עבור קרקטר זה לעבודותיו של גאוס על תבניות ריבועיות בינאריות:
תבנית ריבועית בינארית היא פונקציה  f:\mathbb {Z} ^{2}\to \mathbb {Z}  מהצורה  f(x,y)=ax^{2}+bxy+cy^{2}.
דיסקרימיננטה של תבנית רבועית  f(x,y)=ax^{2}+bxy+cy^{2} מוגדרת להיות  \Delta =b^{2}-4ac
מספר המחלקה  h(\Delta ) של מספר שלם  \Delta  הוא מספר התבניות הבינריות בעלות דיסקרימיננטה  \Delta  עד כדי שקילות.
נוסחת מספר המחלקה של דיריכלה קושרת בין הערך  L(1,\chi ) ובין מספר המחלקה  h(d).
הנוסחה

נקבע מספר שלם  d<0.
נסמן  \chi (n)=\left({\frac {d}{n}}\right)
הנוסחה > המקרה השלילי

כאשר  d<0 קל יותר לנסח את נוסחת מספר המחלקה. נסמן
 w={\begin{cases}2,&d<-4;\\4,&d=-4,-1;\\6,&d=-3;\\2,&d=-2.\end{cases}}במקרה זה נוסחת מספר המחלקה קובעת ש:
 h(d)={\dfrac {w{\sqrt {|d|}}}{2\pi }}L(1,\chi )
הנוסחה > המקרה החיובי

כאשר  d חיובי, כדי לנסח את נוסחת מספר המחלקה יש להגדיר גודל שנקרא הרגולטור של  d. גודל זה מתקבל מניתוח הפתרונות של משוואת פל:  x^{2}-y^{2}d=4. נמצא פתרון  (x,y) במספרים השלמים כך ש -  x,y>0 ו -  y הקטן ביותר האפשרי. נגדיר
 \varepsilon (d)={\frac {1}{2}}(x+y{\sqrt {d}}). הרגולטור של  d מוגדר על-ידי:  R(d)=ln(\varepsilon (d))
במקרה זה נסחת מספר המחלקה קובעת:
 h(d)={\dfrac {\sqrt {|d|}}{R(d)}}L(1,\chi )